EkBass/fiwiki-20250220-pages-articles huggingface dataset:
Pro Pilkki 2

Pro Pilkki 2 on Mikko Hapon ja Janne Olkkosen kehittämä ilmainen kalastussimulaatiopeli joka julkaistiin vuonna 2013. Vuonna 2015 julkaistiin Pro Pilkki 2 Mobile Windows Phone -puhelimille. Tietokoneversioista poiketen mobiilipeli on maksullinen. Kuitenkin pelin mobiilipelin kokeiluversio on maksuton. Pro Pilkki 2:ssa pelaaja voi valita monta eri tapaa pilkkiä. Valittavissa on muun muassa kolme eri vuodenaikaa (syystalvi, keskitalvi ja kevättalvi), kaksi erikokoista kairaa (iso ja pieni), neljä eri vapaa (jäykkä vapa, morrivapa, perusvapa ja vahvasiimainen suuri vapa) ja neljä vuorokaudenaikaa (aamu, keskipäivä, ilta ja yö). Jotkin näistä vaikuttavat tiettyjen lajien syöntiin. Pro Pilkki 2:ssa vastustajien vakoilu kiikareilla ei enää onnistu toisin kuin ensimmäisessä osassa. == Järvet == ;H * Haapolahti * Harjunkankaan monttu (pp2) * Haukilahti (pp2) * Hossalaislammet ;I * Iso- Ruuhijärvi * Iso-Söimi ;J * Jormuanlahti ;K * Kivijoki * Koivusaaren matalikko * Kolmisoppi (pp2) * Korpipuro (pp2) * Kortejärvi * Kuikansalmi * Kuopionlahti ;L * Lahnalammet (pp2) * Lehmilampi * Linlonlahti * Lokkiluoto ;M * Matojoki (haastekilpailut) * Meri (pp2) * Metsälampi (pp2) * Muddusjärvi * Mustalampi (pp2) * Mäntylahti (pp2) ;N * Niemisjärvet ;P * Peräjärvi (pp2) * Palusjärvi (pp2) * Pieni Särkinen * Pitkälampi (pp2) * Pohjalampi ;R * Rautupuro ;S * Saarijärvi * Savilahti (pp2) * Siika-Valkeinen * Siikakoski * Surrinlampi * Särkijärvi ;T * Taivallampi * Telkänlampi ;U * Ullavanjärvi ;V * Venetjoen tekojärvi (pp2) * Venäinlampi (haastekilpailut) * Viitalampi (pp2) * Vuolasniva * Vuontele (pp2) ==Lähteet== Luokka:Simulaatiopelit Luokka:Suomessa kehitetyt videopelit Luokka:Vuoden 2013 videopelit Luokka:IOS-pelit‎ Luokka:Android-pelit Luokka:Windows Phone -pelit Luokka:Windows-pelit Luokka:Verkkomoninpelit
Irene Steer

Irene Steer () oli brittiläinen uimari ja olympiavoittaja. Hän voitti olympiakultaa Tukholman kesäolympialaisissa vuonna 1912 4 × 100 metrin vapaauintiviestissä. Samassa joukkueessa Steerin kanssa uivat myös Annie Speirs, Jennie Fletcher sekä Belle Moore. Joukkueen voittoaika oli uusi olympiaennätys 5.52,8. Steer osallistui kilpailuissa myös henkilökohtaiseen 100 metrin vapaauintiin, jossa hän karsiutui välierissä. Steer voitti urallaan myös seitsemän Walesin mestaruutta uinnissa. == Lähteet == Luokka:Brittiläiset uimarit Luokka:Brittiläiset olympiavoittajat Luokka:Vuonna 1889 syntyneet Luokka:Vuonna 1947 kuolleet
12-kielinen kitara

12-kielinen kitara on 6-kielisestä kitarasta kehittynyt soitin, jossa on 6 kieliparia. Soittimen alkuperä on hieman epäselvä. Ensimmäisen teorian mukaan soittimen kehittivät Yhdysvalloissa asuvat italialaiset soitinrakentajat, ja toisen mukaan soitin on kulkeutunut Meksikon kautta Yhdysvaltoihin. Molempien maiden musiikissa on pitkät parikielisten instrumenttien perinteet (vrt. mandoliini)Origin on species in frets.com ==Rakenne== Perusviritys on eE-aA- dD-gG-HH-EE, eli edestäpäin katsottuna kieliparin vasemmanpuoleiset tenorikielet viritetään oktaavia ylemmäs ja bassokielet unisonoon. 12-kielisiä valmistetaan sekä akustisina, että sähköisinä. Ulkoiselta rakenteeltaan 12-kielinen poikkeaa 6-kielisestä lavan ja tallan osalta. Tukirimoituksen ja kaulan osalta rakenteita joudutaan vahvistamaan johtuen parikielten suuremmasta vedosta. Monet soittajat kompensoivat matalammilla virityksillä kitaran kaulaan, ja akustisessa kitaran kanteen, kohdistuvaa rasitusta. ==Käyttö== Pohjoisamerikkalaista folkmusiikkia lukuun ottamatta 12-kielinen kitara ei yleensä esiinny missään tyylilajissa ensisijaisena soittimena. Kuitenkin monet valtavirrankin yhtyeet ovat käyttäneet levyillään 12-kielisen helisevää ominaisääntä hyväkseen (esim. Eagles, Led Zeppelin, Mikko Alatalo) ==Tunnettuja soittajia ja kappaleita== *Roger McGuinn (Suurin osa The Byrds -yhtyeen tuotannosta sisältää 12-kielisen Rickenbacker -sähkökitaran soittoa). *David Bowie - Space Oddity, Queen Bitch *Leadbelly *Freddie Mercury - Crazy Little Thing Called Love *Brian May - Love Of My Life ja '39 *Jimmy Page - Stairway to Heaven (studiossa Fender Electric XII, livenä Gibson EDS-1275) *Slash - Knockin' on Heaven's Door *David Gilmour - Wish You Were Here *Brian Jones (Vox Mark XII, Rickenbacker 330/12, Rickenbacker 360/12) *Keith Richards - Wild Horses *George Harrison (Rickenbacker 360/12) *Michael Nesmith *Mikko Alatalo (Tunnettu 12-kielisen kitaran soittajana). *Juice Leskinen Grand Slam - Bluesia Pieksämäen asemalla *Lauri Tähkä ==Lähteet== == Aiheesta muualla == Luokka:Kitara
Summer Days (And Summer Nights!!)

Summer Days (And Summer Nights!!) on The Beach Boysin yhdeksäs studioalbumi ja yhtyeen toinen vuonna 1965 julkaistu albumi. Summer Days (And Summer Nights!! nousi Yhdysvaltain listoilla toiseksi ja heinäkuussa 1966 neljänneksi Britannian albumilistalla. == Historia == Today!, erityisesti sen kakkospuoli oli ollut merkittävä muutos kohti hienostuneempaa tyyliä ja Capitol Recordsin väitetään kyselleen yhtyeen johtajalta Brian Wilsonin tämän musiikillisia aikomuksia. Levy-yhtiö halusi enemmän ”Beach Boys -tyylistä” musiikkia seuraavalle levylle. Yhtye tunnettiin tässä vaiheessa uraansa stereotyyppisesti iloisena fun in the sun (”hassuttelua auringossa”)-yhtyeenä, joka lauloi hiekkarannoista, tytöistä ja hauskanpidosta. Vaikka nopeasti tarkasteltuna Summer Days (And Summer Nights!!) näytti paluulta All Summer Longin tyyliin, Brian Wilson oli luonut huolellisesti monimutkaiset ääniraidat sanoituksiltaan kevyiden ”Amusement Parks USA” ja ”Salt Lake City” kappaleiden taustalle. Albumilla oli myös jousi-instrumentaali ”Summer Means New Love” ja Yhdysvaltain listakolmoseksi nousseella hittikappaleella ”California Girls” oli sinfoninen intro. Jälkikäteen voi nähdä, että Wilson oli menossa kohti klassikkoalbumi Pet Soundsin äänimaailmaa. Albumin kappaleista ”The Girl from New York City” oli vastaus aiemmin samana vuonna ilmestyneelle The Ad Libsin ”The Boy from New York Citylle”. ”Then I Kissed Her” -kappaleella Wilson yritti löydä sankarinsa Phil Spectorin tämän omassa pelissä. ”Then I Kissed Her” nousi brittilistan neljänneksi toukokuussa 1967 ja oli toinen levyn kappaleista, jolla Al Jardine oli soololaulajana. Toinen oli uudelleenäänitetty ”Help Me, Rhonda”, joka edellisellä Today!-albumilla oli mukana nimellä ”Help Me, Ronda”. Kappale oli Beach Boysien uran toinen singlelistaykkönen. ”Girl Don't Tell Me”, jolla soololaulajana toimi Carl Wilson, oli kappale jolla viisi yhtyeen jäsentä soitti jotain soitinta (sessiomuusikoiden asemasta). Tuotannollisesti ”California Girlsin” ohella toinen merkittävä kappale oli Burt Bacharach -tyylinen ”Let Him Run Wild”. Hassuttelua edusti toiseksi viimeinen kappale ”I'm Bugged at My Ol' Man”. Kappale oli viittaus Wilsonien isään Murryyn, joka oli erotettu yhtyeen managerin tehtävistä edellisvuonna. Summer Days (And Summer Nights!!) on myös ensimmäinen albumi, jolla on mukana aiemmin yhtyeen keikkamuusikkona Brianin sijaisena toiminut Bruce Johnston. Johnston oli mukana yhtyeen valokuvaussessioissa, mutta kuvissa hän ei ollut mukana, koska hänellä oli voimassa oleva sopimus Columbia Recordsin kanssa. Ensimmäinen kansikuva, jossa Johnston on mukana oli vuoden 1968 Friends. Summer Daysin kansikuvasta puuttuu myös Al Jardine, koska hän oli kuvausten aikaan kipeänä. Kansikuvan otti Ken Veeder. == Kappaleet == Kaikki kappaleet ovat Brian Wilsonin ja Mike Loven tekemiä, ellei toisin mainita. == Lähteet == Luokka:Vuoden 1965 albumit Luokka:The Beach Boysin albumit
Beach Boys’ Party!

Beach Boys’ Party! on The Beach Boysin kymmenes albumi ja kolmas vuonna 1965 ilmestynyt levy. Joulumarkkinoille ilmestynyt levy oli äänitetty studiossa vaikka sillä annetaan vaikutelma, että se olisi äänitetty livetilanteessa juhlissa. Cover-albumi sisältää versiot muun muassa The Beatlesin lauluista ”Tell Me Why”, ”You’ve Got to Hide Your Love Away” ja ”I Should Have Known Better”, The Everly Brothersin laulusta ”Devoted to You” ja Phil Spectorin kappaleesta ”There’s No Other (Like My Baby)” sekä medleyn Beach Boysin omista kappaleista ”I Get Around” ja ”Little Deuce Coupe”. Elokuussa 1965 Summer Days (and Summer Nights!!):n ilmestymisen jälkeen Beach Boysin johtohahmo Brian Wilson alkoi suunnitella uutta studioalbumia, josta oli tuleva Pet Sounds. Capitol Records pyysi uutta albumia lomakaudelle (ja Pet Sounds ei valmistuisi jouluksi). Koska yhtyeeltä oli edellisenä vuonna ilmestynyt jo livelevy Beach Boys Concert päädyttiin ”livejuhlat”-albumiin. Beach Boysilta oli myös jo ilmestynyt joululevy ja ajateltiin että hittikokoelmalevy antaisi vaikutelman hiipuvasta urasta. Syyskuun 1965 aikana yhtye harjoitteli ja äänitti uudempia ja vanhempia hittikappaleita (mukaan lukien uudelleenäänitetty The Rivingtonsin ”Papa-Oom-Mow-Mow”). Vaikka albumi on olevinaan liveäänitys, yksittäiset kappaleet äänitettiin erikseen ja nauru ja puheensorina lisättiin levylle jälkituotantovaiheessa. Beach Boys’ Party!:lta ei ollut tarkoitus julkaista singlejä, sillä Brian Wilson valmisteli samaan aikaan julkaistavaksi singlenä kappaletta ”The Little Girl I Once Knew”. Julkaistujen kappaleiden lisäksi äänitettiin monia muitakin. Näitä olivat esimerkiksi Beatlesin ”Ticket To Ride”, kolme eri versiota The Rolling Stonesin ”(I Can't Get No) Satisfactionista”, versio Bob Dylanin ”Blowin’ in the Windistä” ja laulu ”Riot In Cell Block #9” (jota soitettiin livenä 1970-luvun alussa ja joka julkaistiin nimellä ”Student Demonstration Time” albumilla Surf’s Up). Äänitykset ovat olleet saatavilla bootlegeinä. Uuden singlen kekseliäs tapa käyttää taukoja ärsytti radioasemia, joten ”The Little Girl I Once Knew” jäi listasijalle 20. Sen sijaan tiskijukat alkoivat soittaa Party-levyn viimeistä kappaletta, versiota The Regentsin ”Barbara Annista”. Hyvien kuuntelijapalautteiden takia Capitol Records päätti julkaista sen singlenä joulukuussa 1965 ja single nousi listakakkoseksi alkuvuodesta 1966. Beach Boys’ Party! nousi Yhdysvaltain listalla kuudenneksi. Britanniassa Beach Boys’ Party! ja yllätyshitti ”Barbara Ann” olivat yhtyeen siihen asti suurimmat menestyjät, molemmat nousivat Britannian listoilla kolmansiksi. ==Kappaleet== == Lähteet == Luokka:Vuoden 1965 albumit Luokka:The Beach Boysin albumit
Äimäsara

Äimäsara (Carex dioica) on sarakasvien heimoon ja sarojen sukuun kuuluva kasvi. Äimäsaran tieteellinen nimi "dioica" tulee latinan kielen kaksikotista tarkoittavasta sanasta "dioicus". == Ulkonäkö ja koko == Äimäsara on kaksikotinen eli kasvilla on heteet ja emit eri yksilöissä. Kasvin varret ovat lyhyitä. Kasvin pullakot ovat ulospäisiä, suonisia ja karheita laidoiltaan. Äimäsaran emitähkä on soikea. Äimäsara voi risteytyä soukkasaran (Carex parallela), joka myös on kaksikotinen, kanssa. == Levinneisyys == Äimäsara on tavallinen laji pohjoisilla leveysasteilla. Sitä tavataan suuressa osassa Suomea, Ruotsia, Norjaa, Tanskaa, Färsaaria, Baltiaa, Puolaa, Valko-Venäjää, Saksaa, Britanniaa, Irlantia sekä Venäjän luoteisosaa. Joitain esiintymiä on lisäksi muun muassa Alankomaissa, Ranskassa, Pohjois-Espanjassa, Alpeilla, Islannissa ja Uralvuoriston Aasian puoleisella puolella. Alankomaissa äimäsara on joutunut paikalliselle punaiselle listalle, jossa on lueteltuna uhanalaisia lajeja. == Elinympäristö == Äimäsara kasvaa muun muassa vetisillä niityillä ja usein varsinkin kalkkipitoisilla rämeillä. == Lähteet == == Aiheesta muualla == * Suomen Lajitietokeskus: Äimäsara (Carex dioica) * Kasviatlas 2018: Äimäsaran (Carex dioica) levinneisyys Suomessa * Pinkka – Lajintuntemuksen oppimisympäristö: Äimäsara (Carex dioica) * JSTOR Global Plants: Carex dioica * Integrated Taxonomic Information System (ITIS): Carex dioica * Global Biodiversity Information Facility (GBIF): Carex dioica Luokka:Sarat
Matti Halmesmäki

Matti Veikko Iisakki Halmesmäkihttp://www.hs.fi/verokone/henkilo/1952Halmesm%C3%A4ki%20Matti%20Veikko%20Iisakki (s. 22. toukokuuta 1952 Lapua) on suomalainen vuorineuvos ja yritysjohtaja. Viitattu 30.11.2014 Hän toimi Kesko Oyj:n pääjohtajana vuosina 2005–2014. Vuorineuvoksen arvonimen hän sai 5. joulukuuta 2008. == Ura == Halmesmäki valmistui ylioppilaaksi Lapuan yhteislyseosta vuonna 1971, ekonomiksi Turun kauppakorkeakoulusta vuonna 1975 ja kauppatieteiden maisteriksi vuonna 1976. Vuonna 1977 hän valmistui oikeustieteen kandidaatiksi Turun yliopistosta. Varatuomari hänestä tuli vuonna 1977. Halmesmäki on opiskellut myös Harvardin yliopistossa ja International Institute for Management Developmentissa Sveitsissä. Kesko Oyj:n palveluksessa Halmesmäki on ollut eri tehtävissä vuodesta 1980. Hän aloitti Keskon lakimiehenä (1980–1981) edeten kirjanpitopäälliköksi (1982–1985) ja talousosaston johtajaksi (1985–1989). Vuonna 1989 Halmesmäestä tuli Keskon hallituksen jäsen. Hän eteni edelleen talousjohtajaksi (1989–1993), maatalous- ja rautaryhmän johtajaksi (1993–1995) ja erikoistavararyhmän johtajaksi (1995–1996). Vuosina 1996–1997 Halmesmäki toimi Tukon toimitusjohtajana, mutta palasi takaisin Keskon erikoistavarakaupan johtoon vuosiksi 1997–2000 ja Rautakeskon ja Maatalouskeskon toimitusjohtajaksi vuosiksi 2000–2005 ennen siirtymistään Keskon toimitusjohtajan tehtävään. Kesko Oyj:n toimitusjohtajaksi ja Kesko- konsernin pääjohtajaksi Halmesmäki nimitettiin 1. maaliskuuta 2005 alkaen. Keskon konsernijohtoryhmään Halmesmäki nousi 1. tammikuuta 2001. Halmesmäellä on ollut runsaasti luottamustoimia. Halmesmäki jäi eläkkeelle vuonna 2015. Häntä seurasi Keskon pääjohtajana Mikko Helander. Halmesmäki herätti paheksuntaa tammikuussa 2011 kutsumalla pääministeri Mari Kiviniemeä ”kokovartaloministeriksi” edustavan vartalonsa takia. Hän pahoitteli kommenttiaan myöhemmin. ==Yksityiselämä== Halmesmäki on siirtänyt kirjansa Portugaliin välttääkseen verojen maksamisen Suomeen. == Lähteet == Luokka:Suomalaiset liikemiehet Luokka:Suomalaiset yritysjohtajat Luokka:K-ryhmä Luokka:Vuorineuvokset Luokka:Vuonna 1952 syntyneet Luokka:Elävät henkilöt
Help Me, Rhonda

Help Me, Rhonda on The Beach Boysin hittisävelmä vuodelta 1965. Sen on säveltänyt Brian Wilson ja sanoittanut Mike Love. Kappaleesta on olemassa kaksi hieman erilaista versiota, albumilla The Beach Boys Today! julkaistu versio (jossa Rhonda kirjoitetaan muodossa Ronda) ja singleversio. Kappale ylsi listaykköseksi Yhdysvaltain listalla. Luokka:The Beach Boysin kappaleet Luokka:Vuoden 1965 kappaleet Luokka:Billboard Hot 100 -listan ykköset
I Get Around

I Get Around on The Beach Boysin kappale vuodelta 1964. Sen ovat kirjoittaneet Brian Wilson ja Mike Love. Kappale julkaistiin singlenä (B-puolenaan Don't Worry Baby) ja siitä tuli yhtyeen ensimmäinen listaykkönen Yhdysvalloissa. Se julkaistiin myös albumilla All Summer Long. I Get Around on siitä epätavallinen popkappale, että se alkaa suoraan kertosäkeestä. Siinä on kaksi lyhyttä säkeistöä. Säkeet laulaa Mike Love ja kertosäkeet Brian Wilson. Yhtyeen muut jäsenet laulavat myös stemmaa. Vuonna 1976 New Musical Express -lehti valitsi I Get Aroundin kaikkien aikojen neljänneksi parhaaksi singleksiNME Greatest Singles . Rocklist.net.. ==Lähteet== Luokka:The Beach Boysin kappaleet Luokka:Vuoden 1964 kappaleet Luokka:Billboard Hot 100 -listan ykköset
Bruce Johnston

Bruce Johnston (s. 27. kesäkuuta 1942 Peoria, Illinois) on yhdysvaltalainen muusikko, joka tunnetaan parhaiten The Beach Boysin jäsenenä. Johnston liittyi yhtyeeseen basistiksi vuonna 1965 Brian Wilsonin jättäytyessä kiertueilta ja lauloi esimerkiksi California Girlsissa. Vuosina 1972-1979 hän piti taukoa ja palasi myöhemmin kosketinsoittajaksi ollen nykyään laulaja Mike Loven ohella The Beach Boysin tämän hetkisen kokoonpanon toinen klassinen jäsen. Hän on saanut Grammy-palkinnon tekemästään kappaleesta "I Write the Songs". Tunnetuimpia Johnstonin The Beach Boysille tekemiä kappaleita lienevät 1970-luvun alussa julkaistut Tears In The Morning ja Disney Girls 1957. Vuonna 1977 hän julkaisi soololevyn Going Public, joka sisältää sekä covereita että Johnstonin omia sävellyksiä, myös muutaman uudelleenlämmitetyn version vanhoista The Beach Boys -kappaleista. Luokka:Yhdysvaltalaiset lauluntekijät Luokka:Yhdysvaltalaiset laulajat Luokka:The Beach Boysin jäsenet Luokka:Vuonna 1942 syntyneet Luokka:Elävät henkilöt
Al Jardine

Alan Charles ”Al” Jardine (s. 3. syyskuuta 1942 Lima, Ohio)http://www.mountvernonandfairway.de/al.htm on yhdysvaltalainen muusikko, joka tunnetaan parhaiten The Beach Boysin laulajana, kitaristina ja yhtenä perustajajäsenistä. ==Elämä ja ura== Jardine on The Beach Boysin alkuperäisistä jäsenistä ainoa, joka ei ollut Wilson tai sukua heille. Jardine erosi yhtyeestä pian sen perustamisen jälkeen 1961 mutta liittyi siihen pari vuotta myöhemmin takaisin. Jardine oli laulusolistina muun muassa The Beach Boysin hittikappaleella "Help Me, Rhonda", ja hän oli mukana kirjoittamassa yhtyeen monia kappaleita 1970-luvulta vuoteen 1985. Jardine kiersi The Beach Boysin mukana vuoteen 1998 asti. Sen jälkeen hän jatkoi kiertämistä oman yhtyeensä Al Jardine's Family & Friends kanssa, johon kuuluivat myös hänen poikansa Matt ja Adam. Jardine julkaisi livealbumin Live in Las Vegas vuonna 2001 ja studioalbumin A Postcard from California vuonna 2012. == Lähteet == Luokka:Yhdysvaltalaiset laulajat Luokka:Yhdysvaltalaiset kitaristit Luokka:The Beach Boysin jäsenet Luokka:Vuonna 1942 syntyneet Luokka:Elävät henkilöt
Ace of Spades (kappale)

Ace of Spades on brittiläisen heavy metal -yhtyeen Motörheadin kappale samannimiseltä studioalbumilta. Kappale on yksi Motörheadin suosituimmista kappaleista; esimerkiksi vuonna 2009 yhdysvaltalainen musiikkikanava VH1 listasi sen kaikkien aikojen 10. parhaaksi hard rock- kappaleeksi.https://web.archive.org/web/20090212180319/http://music.spreadit.org/vh1-top-100-hard- rock-songs/ Ace of Spades on julkaistu monilla yhtyeen live- ja kokoelma- albumeilla. Kappale onkin vaikuttanut paljon thrash- ja speed metallin syntyyn etenkin nopealla rumpukompillaan. == Single == Kappale julkaistiin singlenä lokakuussa 1980. Se pysyi 12 viikkoa Britannian singlelistalla, kohoten parhaimmillaan sijalle 15. Singlestä julkaistiin myös jouluversio, jonka kannessa yhtye poseeraa joulupukkeina. Tätä versiota julkaistiin rajoitetut 50.000 kopiota. Promotoidakseen singleä yhtye esiintyi myös BBC:n ohjelmassa Top of the Pops 6. lokakuuta ja 20. lokakuuta. Singlen B-puolena julkaistiin kappale "Dirty Love", joka on myöhemmin julkaistu Ace of Spadesin uusintapainoksilla. == Arvostus == Kappaletta pidetään eräänlaisena Motörheadin "anthemina", tunnuskappaleena. VH1:sen listalla "100 Greatest Hard Rock Songs" kappale äänestettiin kymmenenneksi parhaaksi. Q Magazine listasi sen sijalle 27 listalla "100 Greatest Guitar Tracks", ja Radio Rockin kuuntelijat äänestivät sen Motörheadin parhaaksi kappaleeksi Suurimmat Yhtyeet -äänestyksessä. Tammikuussa 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Ace of Spades” ylsi kokonaistuloksissa sijalle 33. == Muut versiot == Versiot kappaleesta on julkaistu livejulkaisuilla No Sleep 'til Hammersmith, Nö Sleep At All, Everything Louder Than Anyone Else, Live At Brixton Academy ja Better Motörhead Than Dead: Live At Hammersmith. Nö Sleep At Allilla ollut versio julkaistiin singlenä vuonna 1988. == Kappaleet == # # == Kokoonpano == * Lemmy Kilmister – basso, laulu * Eddie Clarke – kitara * Phil Taylor – rummut == Triviaa == * Kappaleesta levytettiin vuonna 2008 uusi versio silloisella Motörhead-kokoonpanolla. Se nimettiin "Ace of Spades '08:ksi, ja siinä sanoituksia on hieman muokattu. * Ace of Spades oli ensimmäinen kappale, jonka uudet kitaristit Würzel ja Phil Campbell soittivat yhtyeen kanssa. Performanssi taltioitiin TV-sarjaan Älypäät. Rumpali Taylor erosi pian tämän jälkeen. * 9. marraskuuta 2005 eräällä yöklubilla Torontossa kappale soitettiin 128 kertaa klo 20.00 ja 2.00 välisenä aikana. * Ace of Spades '08 on mukana videopeleissä Rock Band, Rock Band Unplugged ja Guitar Hero: Metallica. Alkuperäinen Ace of Spades on mukana videopelissä Tony Hawk's Pro Skater 3 introna ja soundtrackilla. * Kappale kertoo uhkapelistä. Kappaleen nimi on suomeksi "Pataässä". == Katso myös == * Ace of Spades * Motörhead == Lähteet == Luokka:Motörheadin kappaleet Luokka:Vuoden 1980 kappaleet
Adam Deadmarsh

Adam Deadmarsh (s. 10. toukokuuta 1975 Trail, Brittiläinen Kolumbia) on yhdysvaltalainen ammattilaisuransa lopettanut jääkiekkoilija, jonka ura päättyi loukkaantumisiin. == Ura == Deadmarsh on Beaver Valley Nite Hawksin kasvatti. Junioriuransa hän edusti WHL-liigan Portland Winter Hawksia. Neljän WHL-kauden aikana Deadmarsh teki 220 ottelussa yhteensä 276 pistettä. Hän edusti Kanadan nuorten maajoukkuetta kahdesti vuonna 1992 ja seuraavalla kaudella Quebec Nordiques varasi hänet NHL:n varaustilaisuuden 1993 ensimmäisellä kierroksella 14. pelaajana. Kausi 1993–1994 oli Deadmarshin todellinen läpimurto, sillä hän teki kauden aikana 99 pistettä. Seuraavana vuonna kesken kauden hän siirtyi NHL:ään. Nordiques oli hankkinut Deadmarshiin käytetyn varausoikeuden 20. kesäkuuta 1993 käydyssä kaupassa, jossa seura vaihtoi ensimmäisen kierroksen varausoikeukset päikseen New York Islandersin kanssa.Islanders varasi Todd Bertuzzin. Lisäksi Quebec sai vaihtokaupassa Mark Fitzpatrickin ja Islanders Ron Hextallin. Deadmarshin tulokaskauden jälkeisenä kesänä Nordiques muutti Coloradoon ja vaihtoi nimekseen Colorado Avalanche. Toisella kaudellaan Deadmarsh voitti Stanley Cupin Avalanchen riveissä. Alun perin hänet oli kirjoitettu Stanley Cupiin väärällä nimellä Adam Deadmarch. Jälkeenpäin se korjattiin, mikä oli ensimmäinen kerta kun kirjoitusvirhe korjattiin Stanley Cupissa.Kirjoitusvirhe Stanley Cupissa Deadmarsh pelasi Coloradossa vajaan 50 pisteen kausia, poikkeuksena kausi , jolloin hän teki 60 pistettä, voittaen joukkueen sisäisen maalipörssin. Deadmarshin NHL-uraa värittivät loukkaantumiset, hän pelasi vain kahdesti täyden kauden. "Deader" oli tyypillinen voimahyökkääjä, lähes joka kausi hän keräsi yli 100 jäähyminuuttia. Muutamaa kuukautta ennen Coloradon toista mestaruutta Deadmarsh myytiin helmikuussa 2001 Los Angeles Kingsiin isossa kaupassa, jossa olivat osallisena muun muassa Rob Blake, Aaron Miller ja Steve Reinprecht. Deadmarsh oli sivussa suurimman osan kaudesta sekä koko kauden kahden aivotärähdyksen takia. Hän ilmoitti lopettavansa uransa 22. syyskuuta 2005, vedoten hänen edelliseen aivotärähdykseen jonka johdosta hän ei pystynyt enää pelaamaan jääkiekkoa. Kaudella 2009–2010 hänet valittiin Avalanche Alumniin.Adam Deadmarsh Alumni Night ===Maajoukkueura=== Kanadassa kasvaneella Deadmarshilla on kaksoiskansalaisuus sillä hänen äitinsä on yhdysvaltalainen. Niinpä Deadmarsh sai edustaa Yhdysvaltojen maajoukkuetta. Deadmarsh pelasi nuorten MM-kisoissa 1993, 1994 ja 1995. Lisäksi hän pelasi aikuisten tasolla Jääkiekon maailmancupissa 1996 ja olympialaisissa 1998 ja 2002. == Lähteet == * === Viitteet === Luokka:Yhdysvaltalaiset jääkiekkoilijat Luokka:Quebec Nordiquesin varaamat pelaajat Luokka:Vuonna 1975 syntyneet Luokka:Elävät henkilöt Luokka:Yhdysvaltalaiset olympiamitalistit
Baskerville

Baskerville on John Baskervillen vuonna 1756 suunnittelema siirtymäkauden antiikvakirjaintyyppi. Baskerville on melko leveä ja avoin kirjaintyyppi, mikä tekee siitä helppolukuisen. Se soveltuukin parhaiten kirjojen ja muiden painotuotteiden leipätekstiin. John Baskerville ei säästellyt vaivojaan luodakseen täydellisen kirjaintyypin. Hän valmisti syvänmustaa mustetta ja käytti sileää paperia, jolle piirsi kirjainten muodot. Baskerville hyödynsi kirjaintyypin suunnittelussa pitkää kokemustaan kalligrafiasta ja kivenhakkauksesta. John Handy leikkasi kirjakkeiden muotit Baskervillen mallipiirustusten pohjalta. Kirjaintyypin alkuperäisiä muotteja ja matriiseja säilytetään Cambridgen yliopistopainossa. == Lähteet == Luokka:Kirjaintyypit
Ruoveden kirkko

thumb|right|250px|Ruoveden kirkko ja sankarihaudat. Ruoveden kirkko eli Sofia Magdalenan kirkko Ruoveden kirkonkylässä on valmistunut 1778. Sen on piirtänyt ja sen rakennusmestarina toimi Matti Åkerblom, Pärnän Matti. Kirkko on ristikirkko, jonka sisä- ja ulkonurkat on viistetyt. Aumakatto on varustettu kattoratsastajalla. Kirkon pituus on 39 metriä, leveys 35 metriä ja korkeus 14 metriä. Kirkkoon mahtuu noin 1 100 henkeä. Kirkon vieressä sijaitsevan kellotapulin rakennutti vuonna 1772 Antti Piimänen. Se rakennettiin alun perin kirkkomaan nykyisen pääportin paikalle. Kirkon valmistuttua Mats Åkergren siirsi kellotapulin nykyiselle paikalleen. Kirkon alkuperäinen väri oli punamulta, mutta vuosina 1861–1862 tehtiin kirkon ulkomaalaus ja väri vaihtui nykyiseen keltaiseen öljyväriin. Vuonna 1905 tehdyn sisäpaneloinnin jälkeen kirkko maalattiin Akseli Gallen-Kallelan ehdotuksen mukaan. Nykyiset 28-äänikertaiset urut vuodelta 1968 on rakentanut Kangasalan urkutehdas. Bernhard Reinholdin maalaama alttaritaulu on hankittu Pariisista. Ruoveden kirkon hautausmaalle on sijoitettu muistomerkki höyrylaiva Kurun 7. syyskuuta 1929 sattuneessa uppoamisessa menehtyneiden muistolle.Ruoveden Seurakunta – hautausmaat Kirkon sankaripatsas on kuvanveistäjä Lauri Leppäsen työ vuodelta 1951.Ruoveden seurakunta ==Lähteet== == Aiheesta muualla == * Kirkko Kirkko Luokka:Pirkanmaan kirkkorakennukset Luokka:Suomen kaksikymmentäneljäkulmaiset puiset ristikirkot Luokka:Suomen 1700-luvulla rakennetut rakennukset ja rakennelmat
Lauri Toivonen (jääkäri)

Lauri Adolf Toivonen (Käytti Saksassa peitenimeä Vaara), () oli suomalainen jääkäriluutnantti. Hän sai sotilaskoulutuksensa ensimmäisen maailmansodan aikana Saksassa, missä hän sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisessa armeijassa joukkueen varajohtajana ratsuväessä.Suomen jääkärien elämäkerrasto 1938Suomen jääkärien elämäkerrasto 1975 ==Perhetausta ja koulutus== Toivosen vanhemmat olivat kauppias Adolf Toivonen ja Hilma Amalia Kortman. Toivonen kävi viisi luokkaa Helsingin suomalaista lyseota. ==Jääkärikausi== Toivonen liittyi vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 10. tammikuuta 1916, josta hänet siirrettiin myöhemmin pataljoonaan perustettuun ratsuosastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. ==Suomen sisällissota== Toivonen saapui Suomeen (Vaasaan) jääkäreiden pääjoukon mukana varavahtimestariksi ylennettynä 25. helmikuuta 1918. Hänet komennettiin Suomen sisällissotaan joukkueen varajohtajaksi Karjalan ratsujääkärirykmentin 3. eskadroonan täydennysjoukkueeseen. ==Sisällissodan jälkeinen aika== Toivonen palveli sisällissodan jälkeen Karjalan ratsujääkärirykmentin (tunnettiin myöhemmin nimellä Hämeen ratsurykmentti) 4. eskadroonassa. Hämeen ratsurykmentistä hänet siirrettiin 26. kesäkuuta 1920 lähettiupseeriksi 3. Divisioonan esikuntaan, josta hänet siirrettiin 10. marraskuuta 1920 toimistoupseeriksi Sotaministeriön sota–asiainosastoon. Sotaministeriöstä hänet siirrettiin 1. tammikuuta 1922 alkaen toimistoupseeriksi Yleisesikunnan liikekannallepanotoimistoon. Toivonen kuoli hieman ali kolmekymmenvuotiaana 31. joulukuuta 1922 ja hänet haudattiin Helsinkiin. Toivonen oli haavoittunut vaikeasti Aa-joen taisteluissa sekä sairastunut tällöin malariaan eikä hän enää täysin toipunut saamistaan vammoistaan vaan sairasteli loppuikänsä. Hänen välittömänä kuolinsyynään oli vatsahaava ja keuhkokuume.Kuolleita, Iltalehti, 02.01.1923, nro 1, s. 2, Kansalliskirjaston digitaaliset aineistot ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1894 syntyneet Luokka:Vuonna 1922 kuolleet
Best of Beach Boys

Best of Beach Boys on The Beach Boysin hittikokoelma vuodelta 1966. Se sisältää joitakin yhtyeen suosituimpia lauluja vuoteen 1965 mennessä. Mukana ovat esimerkiksi Surfin' USA, Fun Fun Fun ja In My Room. Kokoelmasarjan toiseen osaan Best of Beach Boys vol 2 on kuitenkin jätetty suurempia hittejä, kuten California Girls, I Get Around ja Help Me, Rhonda. Kokoelmalla ei ole ainuttakaan aikaisemmin samana vuonna julkaistun, kuuluisan Pet Sounds -levyn kappaletta. Kokoelma keskittyy siis Beach Boysin varhaisen uran hitteihin, kuten myös Best of Beach Boys Vol 2. == Kappaleet == === A-puoli === # # # # # # === B-puoli === # * # # # # # == Lähteet == Luokka:Vuoden 1966 kokoelma-albumit Luokka:The Beach Boysin albumit
Kwon Jung-hyuk

Kwon Jung-Hyuk (, hanja ; s. 2. elokuuta 1978 Korean tasavalta) on eteläkorealainen jalkapallomaalivahti. Aikaisemmin urallaan hän on edustanut useita Etelä-Korean K-Liigan joukkueita muun muassa Ulsan Hyundaita, Gwangju Sangmu Phoenixiä, Pohang Steelersiä ja viimeksi FC Seoulia. Helmikuussa 2009 Kwon saapui Suomeen. Hän oli solminut Rovaniemen Palloseuran kanssa esisopimuksen, jonka mukaan hän olisi testissä pelaisi Liigacupissa helmikuun loppuun asti. Debyyttinsä Kwon teki RoPSille 18. helmikuuta 2009 Liigacupin ottelussa Turun Interiä vastaan. Ottelu päättyi RoPSin 0–3 tappioon, vaikka Kwon pelasi hyvän pelin. Pelattuaan toisen ottelun Liigacupissa Jyväskylän Jalkapalloklubia vastaan solmi Kwon 22. helmikuuta RoPSin kanssa kautta 2009 koskevan pelaajasopimuksen. Debyyttinsä Veikkausliigassa Kwon teki FC Lahtea vastaan 28. huhtikuuta 2009. RoPSin tiputtua kauden päätteeksi ykköseen, siirtyi Kwon Vaasan Palloseuran riveihin. Etelä-Korean maajoukkueessa Kwon esiintyi vuonna 2002 CONCACAF Gold Cupissa. Etelä-Korea sijoittui lopulta neljänneksi kilpailussa. == Lähteet == Luokka:Eteläkorealaiset jalkapallomaalivahdit Luokka:Vuonna 1978 syntyneet Luokka:Elävät henkilöt
Sivuauringot

Sivuauringot ovat taivaalla Auringon molemmilla puolin näkyvät kaksi kirkasta, väriltään epämääräistä läikkää. Sivuaurinkojen kirkkaus vaihtelee lähes huomaamattomasta häikäisevän kirkkaisiin ja ne ovat muodoltaan tyypillisesti pitkänomaisia kaventuen auringosta poispäin. Jääkide-esiintymän sijainnista riippuen toinen niistä voi olla kuitenkin myös toista kirkkaampi tai jompikumpi voi puuttua kokonaan.http://www.atoptics.co.uk/halo/parhelia.htm Joskus sivuaurinkojen sisäreuna on punainen ja ulkoreuna sininen. Sivuauringot kuuluvat kaikkein tavallisimpiin haloilmiöihin. == Synty == Sivuauringot syntyvät, kun auringonvalo kulkee sellaisen jääkidepilven läpi, jossa kiteet ovat kuusikulmaisen laatan muotoisia. Valon kulusta kiteessä johtuu, että sivuauringon sisäreuna on aina vähintään 22° päässä auringosta, mutta auringon noustessa korkeammalle taivaalla, sivuauringot työntyvät auringosta poispäin. Samalla niiden kirkkaus vähenee nopeasti.http://www.atoptics.co.uk/halo/dogalt.htm Jos jääkiteet heiluvat ilmassa, sivuaurinko pitenee korkeussuunnassa kaarimaiseksi.http://www.atoptics.co.uk/halo/dogfm.htm Laattamaiset kiteet aiheuttavat sivuaurinkojen lisäksi myös zeniitinympäristön kaaren sekä harvinaisia 120° sivuaurinkoja. Sivuaurinkojen välittömässä läheisyydessä taivaalla voivat näkyä 22° rengas ja horisonttirengas. Joskus sivuaurinkoja voi näkyä myös Kuun ympärillä. == Katso myös == *Ala-aurinko *Vasta-aurinko *Luettelo yleisimmistä haloilmiöistä == Lähteet == == Aiheesta muualla == *APOD 13 kesäkuuta 2006 Luokka:Haloilmiöt
Ainārs Juškēvičs

Ainārs Juškēvičs (s. 13. heinäkuuta 1981) on latvialainen salibandyn pelaaja, joka on pelannut koko uransa vuoteen 2008 asti SK Latvijas Avīzen joukkueessa. Häntä pidetään laajalti Latvian parhaana salibandyn pelaajana. Juškēvičs oli sijalla 25. vuoden 2007 parhaiden pelaajien listauksessa. ==Lähteet== * Ainãrs Juskevicsin profiili IFF:n sivustolla Luokka:Latvialaiset salibandyn pelaajat Luokka:Vuonna 1981 syntyneet Luokka:Elävät henkilöt
Väinö Tojkander

Väinö Armas Tojkander () oli suomalainen jääkärivänrikki. Hän sai sotilaskoulutuksensa ensimmäisen maailmansodan aikana Saksassa, missä hän sai tulikasteensa Saksan itärintamalla pioneerijoukoissa Misse-joella vuonna 1916. Myöhemmin hän osallistui Suomen sisällissotaan Valkoisessa armeijassa joukkueenjohtajana jääkärijoukoissa.Suomen jääkärien elämäkerrasto 1938Suomen jääkärien elämäkerrasto 1975 ==Perhetausta ja koulutus== Tojkanderin vanhemmat olivat asemapäällikkö Edvard Tojkander ja Aina Sofia Englund. Tojkander kävi viisi luokkaa Viipurin suomalaista yhteiskoulua ja Saksalaisen sotakoulun B-kurssin. ==Jääkärikausi== Tojkander työskenteli harjoittelijana valtionrautateillä ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 19. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa- joella. Hän suoritti pataljoonan rintamalta paluun jälkeen Libaussa vuonna 1917 järjestetyn sotakoulun B-kurssin. ==Suomen sisällissota== Tojkander saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi ensin 2. jääkärirykmentin 6. jääkäripataljoonaan, mutta 24. maaliskuuta 1918 niin ikään joukkueenjohtajaksi 4. Jääkärirykmentin 11. jääkäripataljoonan konekiväärikomppaniaan. Hän osallistui sisällissodassa taisteluihin Viipurissa. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1896 syntyneet Luokka:Vuonna 1918 kuolleet
Angel Martino

Angelina L. ”Angel” Myers-Martino () on yhdysvaltalainen entinen uimari ja olympiavoittaja. Martino voitti ensimmäisen olympiakultansa vuonna 1992 Barcelonan kesäolympialaisissa 4 × 100 metrin vapaauintiviestistä. Martino oli voittamassa saman matkan kultaa myös neljä vuotta myöhemmin Atlantassa. Siellä hän voitti myös kolmannen olympiakultansa 4 × 100 metrin sekauintiviestistä. Martino voitti uransa aikana myös kolme olympiapronssia, Barcelonasta 50 metrin vapaauinnissa ja Atlantassa 100 metrin vapaa- ja perhosuinnista. Hän voitti myös lyhyiden ratojen maailmanmestaruuden 100 metrin selkäuinnissa Palma de Mallorcassa vuonna 1993. Samoissa kilpailuissa hän otti myös kaksi henkilökohtaista MM-hopeaa ja kaksi viestipronssia. Uransa ainoan pitkien ratojen MM-mitalin Martino saavutti vuonna 1994, saatuaan hopeaa 4 × 100 metrin vapaauintiviestistä Rooman MM-kilpailuissa. Martino kärähti vuonna 1988 doping-testissä nandrolonien käytöstä, ja kärsi kahden vuoden kilpailukiellon. Martino on 165 senttimetriä pitkä ja painoi aktiiviurallaan 68 kilogrammaa. Hän edusti seuratasolla Americus Blue Tideä. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Dopingrikkomuksesta tuomitut yhdysvaltalaiset Luokka:Dopingrikkomuksesta tuomitut uimarit Luokka:Vuonna 1967 syntyneet Luokka:Elävät henkilöt
Ashley Tappin

Ashley T. Tappin (s. 18. joulukuuta 1974 Marietta, Georgia) on yhdysvaltalainen uimari ja olympiavoittaja. Tappin voitti uintiurallaan kolme olympiakultaa. Ensimmäinen niistä tuli Barcelonan kesäolympialaisissa vuonna 1992 naisten 4 × 100 metrin vapaauintiviestistä. Tappin tosin ui kyseisessä kilpailussa vain alkuerissä, sillä hänet korvattiin loppukilpailuun Dara Torresilla, mutta hän sai silti käytännön mukaisesti kultamitalin. Kahdeksan vuotta myöhemmin Sydneyn kesäolympialaisissa 2000 Tappin palasi jälleen Yhdysvaltojen uintijoukkueeseen. Tällä kertaa hän ui sekä 4 × 100 metrin vapaauintiviestin että 4 × 100 metrin sekauintiviestin alkuerät. Hän ui sekauintiviestissä perhosuintiosuuden, ja nappasi kummaltakin matkalta kultamitalin, kun Yhdysvaltain joukkue voitti molempien matkojen finaalit, tosin jälleen ilman Tappiniä. Tappin on 178 senttimetriä pitkä ja painoi aktiiviurallaan 66 kilogrammaa. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1974 syntyneet Luokka:Elävät henkilöt
Costello (yhtye)

Costello on muusikko Costello Hautamäen soololevytyksillä ja -kiertueilla esiintyvä yhtye. Hautamäen ensimmäisellä sooloalbumilla, vuoden 1988 A Little Bit Crazylla esiintyivät hänen lisäkseen pääpainotteisesti myös basisti Sami Ruusukallio sekä rumpali Janne Haavisto. Koska Hautamäen ura on painottunut suurimmaksi osaksi Popeda-yhtyeeseen, hän on levyttänyt omaa tuotantoaan vain muutamaan otteeseen. Vuonna 2003 Hautamäki julkaisi pitkän tauon jälkeen uuden studioalbuminsa 13 Reasons to Rockin, joka puolestaan sai jatkoa vuonna 2013 ilmestyneen Kun mies unelmoi -albumin myötä. Hautamäki on vuosien varrella esiintynyt sekä yhtyeensä säestyksellä että yksin tehdessään omia esiintymisiään sooloartistina, ja toisinaan myös hänen poikansa Jimi ja Alex ovat vaikuttaneet hänen taustayhtyeessään. == Julkaisuilla == *A Little Bit Crazy (1988) *13 Reasons to Rock (2003) *Kun mies unelmoi (2013) Luokka:Costello Hautamäki Luokka:Suomalaiset rockyhtyeet
Michael Edwards (näyttelijä)

Michael David Edwards (s. 16. syyskuuta 1944 Castro Valley, Kalifornia, Yhdysvallat) on yhdysvaltalainen näyttelijä ja malli, jonka tunnetuin rooli on aikuinen John Connor elokuvassa Terminator 2 – Tuomion päivä (1991). Edwards seurusteli Priscilla Presleyn kanssa 1978–1984. == Filmografia == *We the Women, 1974 *Äiti kulta, 1981 – Ted Gelber *The Day the Bubble Burst, 1982 – selvänäkijän avustaja *Terminator 2 – Tuomion päivä, 1991 – aikuinen John Connor *Kauas pois, 1992 – Judge Davenport (jaksossa ”The Kindness of Strangers”) *Beverly Hills 90210, 1992 – Grip (jaksossa ”The Kindness of Strangers”) *Frasier, 1993 – Almond (jaksossa ”Selling Out”) *The Sweeper, 1996 – Ramirez *Silkkiä ja luoteja, 1996 – Digger (jaksossa ”Compulsion”) == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset mallit Luokka:Vuonna 1944 syntyneet Luokka:Elävät henkilöt
Liereäsara

Liereäsara (Carex diandra) on sarakasvien (Cyperaceae) heimoon ja sarojen (Carex) sukuun kuuluva kasvilaji. Liereäsaran tieteellinen nimi diandra tulee kreikan kielen sanoista di (suom. kaksi) ja andros (suom. mies), ja tarkoittaa "kahdella heteellä" tai "kahden heteen kanssa". Liereäsara on sarojen joukossa suurikokoinen laji. == Ulkonäkö ja koko == Varsi on pysty, täyteläinen, karhea, alaosastaan liereä, yläosastaan tylpän kolmisärmäinen. Löyhästi mätästävä 20–60 cm korkea. Tyvitupet ovat harmaanruskeat tai mustanruskeat, heikosti kiiltävät ja ehjät. Lehdet ovat ruodittomia, tupellisia ja hieman vartta lyhyempiä. Lehtilapa on 2–4 mm leveä ja harmaanvihreä. Kukinto on monitähkäinen, 20–40 mm pitkä, tiheähkö, liereä ja haaromaton. Siinä on 5–10 sukkulamaista, perätöntä taikka joskus alimmat ovat lyhytperäisiä. Emi- ja hedekukat ovat samoissa tähkissä eli se on yhtäläistähkäinen, tähkien kärjessä ovat kolmiheteiset hedekukat, tyvellä kaksiluottiset emikukat. Tähkäsuomut ovat 2–3 mm pitkiä, vaaleanruskeita tai punaruskeita ja kalvolaitaisia. Pullakot ovat 2–3 mm pitkiä, kiiltävänruskeita ja selkäpuolen tyviosassa on kaksi paksua suonta. Suuota on pitkä ja hammaslaitainen. Kukkii kesä- heinäkuussa. == Elinympäristö == Liereäsara kasvaa keski- ja runsasravinteisilla märillä soilla luhtarannoilla, metsäjärvien sekä lampien rannoilla. == Levinneisyys == Liereäsara on tavallinen laji pohjoisella pallonpuoliskolla. Sitä tavataan suuressa osassa Pohjoismaissa, sen lisäksi sitä tavataan, Baltiassa, Keski-Euroopassa, Alpeilla, Karpaateilla ja osassa Siperiaa. Joitain esiintymiä on lisäksi muun muassa Norjassa, Islannissa, Kaukasuksella, Venäjän Kaukoidässä, Alaskassa ja Kanadassa. Suomessa yleinen miltei koko maassa. Melko harvinainen Kaakkois-Suomessa ja Pohjois- Lapissa.Lampinen, R. & Lahti, T. 2017: Kasviatlas 2016. Helsingin Yliopisto, Luonnontieteellinen keskusmuseo, Helsinki. Viitattu 10.11.2017. == Lähteet == * * === Viitteet === == Aiheesta muualla == * Suomen Lajitietokeskus: Liereäsara (Carex diandra) * Kasviatlas 2022: Liereäsaran (Carex diandra) levinneisyys Suomessa. * Pinkka – Lajintuntemuksen oppimisympäristö: Liereäsara (Carex diandra) Luokka:Sarat
Mitä tänään syötäisiin?

Mitä tänään syötäisiin oli MTV3-kanavalla arkipäivisin nähtävä ruokaohjelma, jonka ensimmäinen jakso nähtiin 3. syyskuuta 2007 ja sen kesto on noin 3 ja perjantaisin 21 minuuttia. Ohjelman juontajana ja kokkina toimivat Alex Nurmi, Linnea Vihonen, perjantaisin Harri Syrjänen ja Hanna Sumari. Ohjelman nimi oli tullut Pirkan samannimisestä sloganista. ==Aiheesta muualla== * Ohjelman kotisivut Luokka:2000-vuosikymmenen suomalaiset televisiosarjat Luokka:2010-luvun suomalaiset televisiosarjat Luokka:2020-luvun suomalaiset televisiosarjat Luokka:MTV3:n televisio-ohjelmat Luokka:Ruokaohjelmat
Televisiokuuluttaja

Televisiokuuluttaja on televisiossa työskentelevä henkilö, joka ilmoittaa alkavan ohjelman ja muita tietoja. Suomessa ensimmäinen televisiokuuluttaja oli Teija Sopanen. ==Nykyisiä televisiokuuluttajia== *Yle TV1 **Anna-Liisa Tilus **Gedi Lindahl **Minna Jylhä **Nina Sevelius **Riikka Suikkari *Yle TV2 **Tiia Hasa (voice over) ==Lähteet== ==Kirjallisuutta== *Koski, Markku: ”Jäähyväiset kuuluttajille”, Filmihullu 6/1992. * Luokka:Media-alan ammatit
Pertti Paloheimo

Pertti ”Pepsi” Paloheimo (11. kesäkuuta 1930 Pohjois-Pirkkala – 5. helmikuuta 2017 Tampere == Julkaisut == * P. Paloheimo, Pispalan Tarmo, WSOY, 1997. ISBN 951-0-22027-2 * Naantali 11.6.1944, Warelia, 2008. ISBN 978-952-99797-5-2 * Matkani Marjan kanssa: lapsille ja heidän jälkeläisilleen, 2005 (omakustanne) == Lähteet == ==Kirjallisuutta== * Paloheimo, P.: Pispalan Tarmo. WSOY 1997. * Suomen Lakimiehet 2007, s. 708. Talentum 2007. == Aiheesta muualla == *Pertti Paloheimon muistokirjoitus Helsingin Sanomissa Luokka:Ylen henkilöstö Luokka:Suomalaiset yritysjohtajat Luokka:Suomalaiset urheiluvaikuttajat Luokka:Suomalaiset juristit Luokka:Vuonna 1930 syntyneet Luokka:Vuonna 2017 kuolleet
Tikkurilan urheilutalo

Tikkurilan urheilutalo, sponsoroidulta nimeltään Trio Sport Center on urheilupaikka Vantaalla aivan Tikkurilan vieressä sijaitsevassa Viertolassa. Urheilutalolla on mahdollisuus pelata lukuisia eri liikuntalajeja kuten koripalloa, lentopalloa ja salibandya sekä voimailua, painia, nyrkkeilyä ja budolajeja. Palloiluhalli pituus on 47,2 metriä, leveys 23 metriä ja korkeus 7,25 metriä. Enimmillään salissa saa olla 1 220 henkeä. Tilassa voidaan järjestää luentoja tai messuja ja istumapaikkoja voi olla enimmillään noin 700 hengelle. Urheilutalon yhteydessä toimivat myös Hotelli Tikkurila, Tikkurilan keilahalli ja Tikkurilan biljardisali. Urheilutaloa käyttää kotiareenanaan Salibandyliigassa pelaava Tikkurilan Tiikerit, sekä Futsal Liigassa pelaava Vantaan Veturi (VALO). Urheilutalo on osa Tikkurilan urheilupuistoa. Tikkurilan urheilutalon naapurustossa sijaitsee muun muassa kaksi jäähallia (Trio Areena ja harjoitteluhalli), Peltolan koulu, Tikkurilan uimahalli ja Tikkurilan ortodoksinen kirkko. ==Lähteet== == Aiheesta muualla == Luokka:Vantaan urheiluhallit Luokka:Viertola
Monster

Monster on englannin kielen sana, joka tarkoittaa hirviötä, taruolentoa, jota pidetään pelottavana ja vaarallisena. Monsterilla saatetaan myös viitata: == Elokuvissa == * The Monster, vuonna 1925 valmistunut yhdysvaltalainen mykkä kauhuelokuva * The Monster, vuonna 1925 valmistunut 1994 italialainen komedia * Monsters, Inc., vuonna 2001 valmistunut Pixarin/Disneyn animaatioelokuva * Monster, vuonna 2003 valmistunut yhdysvaltalainen elokuva, joka kertoo sarjamurhaaja Aileen Wuornosista * Monsters (2010), Gareth Edwardsin ohjaama scifi-elokuva * Monster (2018), Anthony Mandlerin ohjaama draamaelokuva * Monster – vaarallinen leikki (2023), Hirokazu Kore-edan draamaelokuva == Televisiossa == * Monster (anime), Naoki Urasawan manga ja sen animeversio * Monster, norjalainen rikossarja vuodelta 2017 * The Monster, savuhahmo yhdysvaltalaisessa Lost-televisiosarjassa == Musiikissa == * Monster, ruotsalainen ska soul -yhtye * Monster, Steppenwolfin albumi **"Monster", Steppenwolfin kappale * Monster, Herbie Hancockin albumi * Monster, KISSin albumi * Monster, R.E.M:n albumi * Monster, Killer Miken albumi * Monsters, American band Meat Puppetsin albumi * Monster, OOMPH!:in albumi * "Monster", Kanye Westin kappale * "Monster", Disturbedin kappale * "Monster", Eminemin kappale, jossa mukana Rihanna * "Monster", Lady Gagan kappale * "Monster", Paramoren kappale * "Monsters", Funeral for a Friendin single * "Monsters", Matchbook Romancen kappale * "Monster", Skilletin kappale * "Monster", Big Bangin kappale * "Monster", Saara Aallon kappale * Monster, Girugameshin albumi == Tietotekniikassa == * VMS Monster, vanha MUD-tyylinen peli == Maantieteessä == *Monster, asutuskeskus Westlandin kunnassa Alankomaissa == Muuta == *Monster Energy, energiajuoma *Monster.fi, työnhakusivusto *Monster truck, monsteriauto, isokokoinen ja isopyöräinen auto *Monster Media, norjalainen tv-tuotantoyhtiö
Sillihaikalat

Sillihaikalat, aiemmin myös haikalat, (Lamniformes) on rustokaloihin kuuluva kalalahko. Siihen kuuluu monia tunnettuja hailajeja, kuten sillihai, valkohai, peikkohai ja jättiläishai, yhteensä noin 15 lajia seitsemässä heimossa. Sillihaikaloilla on kaksi ruodotonta selkäevää ja peräevä, viisi kidusaukkoa; suu ulottuu pitkälle silmien taakse ja silmistä puuttuu vilkkuluomi. ==Lähteet== * Varjo, M., Koli, L., Dahlström, H. Maailman kalojen nimet. Suomen Biologian Seura Vanamo. Porvoo 2004. ISBN 951-9108-13-0. (suomalainen nimistö) * == Aiheesta muualla == *Elasmo research *Animal Diversity Web Luokka:Hait
2K Czech

2K Czech (ent. Illusion Softworks) oli vuonna 1997 perustettu tšekkiläinen pelitalo. Take-Two Interactive osti Illusion Softworksin vuonna 2008, jolloin siitä tuli 2K Gamesin tytäryhtiö ja se sai nimekseen 2K Czech. Vuonna 2017 2K Czech yhdistettiin Hangar 13 -pelitaloon. == Pelit == Yhtiön kehittämiä pelejä ovat muun muassa Mafia, Mafia II, Hidden & Dangerous ja Vietcong. == Lähteet == == Aiheesta muualla == * Profiili MobyGamesissä Luokka:Tšekkiläiset videopeliyritykset
Hennariikka Järvinen

Hennariikka Marie Järvinen (s. 2. heinäkuuta 1984 Turku) on suomalainen kuulantyöntäjä. Hänen ennätyksensä 15,19 metriä on vuodelta 2006. Seuratasolla Järvinen edustaa Turun Urheiluliittoa. Häntä valmentavat Hannu Järvinen ja Hannu Rautala. Järvinen on voittanut kuulantyönnön SM-hopeaa kolmesti ja SM- pronssia neljästi. Sisäratojen SM-kilpailuissa Järvinen voitti kultaa vuonna 2007, ja lisäksi hän on voittanut hallista kaksi hopea- ja kymmenen pronssimitalia. Kuulakarnevaaleilla Järvinen on voittanut naisten sarjan neljästi vuosina 2003–2006. Hennariikka Järvinen on kilpaillut myös Tenavatähti-laulukilpailussa vuonna 1994 kappaleella ”Lähtevien laivojen satama” ja vuonna 1995 kappaleella ”Kulta polkee fillarillain”. Vuonna 1994 hän selvisi semifinaaliin ja pääsi levyttämään Tenavatähti 1994 -kokoelmalevylle. ==Saavutuksia== *Kalevan kisat **SM-hopeaa 2003, 2005 ja 2014 **SM-pronssia 2004, 2006, 2008 ja 2010 *Halli-SM **SM-kultaa 2007 **SM- hopeaa 2002 ja 2009 **SM-pronssia 2001, 2003, 2004, 2005, 2006, 2008, 2010, 2011, 2013, 2014 ==Aiheesta muualla== * Luokka:Suomalaiset kuulantyöntäjät Luokka:Tenavatähti Luokka:Vuonna 1984 syntyneet Luokka:Elävät henkilöt
Laura Iacovache-Pana

Laura Vänttinen, omaa sukua Iacovache-pana (s. 23. tammikuuta 1990 Pori, Suomi) on suomalainen pianisti. Hänen perheensä on romanialais-unkarilainen muusikkoperhe. Vänttinen on opiskellut pianonsoittoa Sibelius-Akatemian nuorisokoulutuksessa vuodesta 2005 lähtien. Vänttinen sijoittui toiseksi ja voitti yleisöäänestyksen Damaskoksen kansainvälisillä nuorten pianistien kilpailussa vuonna 2008. Hän sijoittui toiseksi myös kansainvälisen Viardo- pianokilpailun 12–17-vuotiaiden sarjassa Tarrytownissa, New Yorkissa vuonna 2006. == Lähteet == *Sibelius-Akatemia, Laura Iacovache-Pana menestyi Syyrian pianokilpailussa *Sibelius-Akatemia, Laura Iacovache-Pana palkittiin pianokilpailuissa Yhdysvalloissa Luokka:Suomalaiset pianistit Luokka:Vuonna 1990 syntyneet Luokka:Elävät henkilöt
Luke Roberts

Luke Roberts voi tarkoittaa seuraavia henkilöitä: * Luke Roberts, englantilainen näyttelijä * Luke Roberts, australialainen kilpapyöräilijä * John-Luke Roberts, brittiläinen koomikko.